Δρέπανο Αχαΐας

Το Δρέπανο (παλιότερα Δράπανο) είναι χωριό της πρώην Επαρχίας Πατρών του Νομού Αχαΐας. Σήμερα αποτελεί δημοτική κοινότητα, η οποία ανήκει στη Δημοτική Ενότητα Ρίου του Δήμου Πατρέων με πληθυσμό που ανέρχεται σε 451 κατοίκους (Απογραφή 2021). Βρίσκεται στο ομώνυμο ακρωτήριο στο οποίο οφείλει και το όνομά του και απέχει περίπου 7 χιλιόμετρα από το Ρίο, ευρισκόμενο βορειοανατολικά αυτού.

Ιστορικά στοιχεία
Πιστεύεται ότι η ευρύτερη περιοχή έχει συνεχή κατοίκηση από την αρχαιότητα. Εκεί βρισκόταν σύμφωνα με τις περιγραφές του Παυσανία η αρχαία πολίχνη Βολίνα, αλλά και το Τείχος της Αθηνάς που ήταν το σύνορο της Ρυπαίας χώρας με την ΠάτραΠαναγόπουλος 2003, λήμμα Δρέπανο.. Ο αρχαιολόγος Μιχάλης Πετρόπουλος συνοψίζοντας αρχαιολογικές πληροφορίες συνδέει το Δρέπανο με την Βολίνα λέγοντας ότι το σύγχρονο χωριό είναι χτισμένο στην ίδια θέση. Αρχαίος οικισμός έχει ανευρεθεί στη θέση του χωριού και επεκτείνετε και νότια αυτού σε αγροτικές εκτάσεις. Στο Δρέπανο έχει ανασκαφεί νεκροταφείο γεωμετρικής περιόδου, και πλήθος αρχαιοτήτων σε εκσκαφές για κατασκευές κτιρίων. Η ονομασία Δρέπανο σώζεται από την αρχαιότητα για το ακρωτήριο λόγω του σχήματος του που είναι σαν δρεπάνι.

Αρχικά το χωριό ήταν χτισμένο σε άλλη κοντινή θέση από την σημερινή και αναφέρεται από τον Γάλλο φιλέλληνα περιηγητή Πουκεβίλ το 1816 με 25 οικογένειες, 22 το 1828 και 305 κατοίκους το 1889. Το 1941 η Γερμανική Πολεμική Αεροπορία βομβάρδισε οκτώ φορές όλα τα παραλιακά χωριά της Πάτρας, μαζί και το Δρέπανο.

Το 1835 αποτέλεσε χωριό του νεοσύστατου Δήμου Αργυραίων έως το 1841 που με νέα διοικητική μεταβολή ο δήμος διαλύθηκεΠληθυσμιακή διοικητική & Γεωγραφική εξέλιξη των δήμων & κοινοτήτων του νομού Αχαΐας. Το 1841 με το Β.Δ. 27/11/1840 προσαρτήθηκε στον Δήμο Πατρέων έως το 1912Επετηρίς του Βασιλείου της Ελλάδας δια το έτος 1837. Το 1912 (ΦΕΚ 256Α - 28/08/1912) συστάθηκε η Κοινότητα Δρεπάνου η οποία μέχρι το 1925 συμπεριλάμβανε και τα Αραχωβίτικα με έδρα το Δρέπανο. Το 1997 με το Σχέδιο «Καποδίστριας» καταργείται η κοινότητα και αποτέλεσε δημοτικό διαμέρισμα του Δήμου ΡίουΕλληνική Εταιρεία Τοπικής Ανάπτυξης και Αυτοδιοίκησης Κ. Δρεπάνου  Ν. Αχαΐας. Από την 1η Ιανουρίου 2011 με την εφαρμογή του Σχεδίου «Καλλικράτης» αποτελεί (τοπική) κοινότητα του διευρυμένου Δήμου Πατρέων. Κατά την απογραφή του 2011 το Δρέπανο είχε πληθυσμό 541 κατοίκους.

Πρόεδροι Κοινότητας
1914-1978 ?
1978-1990 Νικόλαος ΚτενάςΕλληνική Εταιρεία Τοπικής Ανάπτυξης και Αυτοδιοίκησης Αποτελέσματα Εκλογών Κ. Δρεπάνου Ν. Αχαΐας
1990-1994 Σωτήριος Καταραχιάς
1994-1998 ?

Παραπομπές

Πηγές
 Νικόλας Φαράκλας, Η Γεωπολιτική Οργάνωση της Πελοποννησιακής Αχαΐας, Πανεπιστήμιο Κρήτης-Τμήμα Ιστορίας και Αρχαιολογίας-Τομέας Αρχαιολογίας και Ιστορίας της Τέχνης, σειρά: Ρίθυμνα-Θέματα Κλασικής Αρχαιολογίας, αρ.9, Ρέθυμνο 2001.
 Ε.Ε.Τ.Α.Α. - Διοικητικές μεταβολές οικισμών: Δρέπανο Αχαΐας. eetaa.gr.

Βιβλιογραφία

 Αλέξιος Παναγόπουλος, Ιστορικό λεξικό περιοχής Δήμου Ρίου Νομού Αχαΐας (από την αρχαιότητα μέχρι σήμερα), Εκδόσεις «περί τεχνών», Πάτρα 2003. ISBN 960-8260-32-9.

Εξωτερικοί σύνδεσμοι
 Ο πέτρινος παραδοσιακός φάρος στο Δρέπανο Αχαΐας  faroi.com.
 Φάρος Δρεπάνου Πάτρας. hellenicnavy.gr.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Ρίου
Κατηγορία:Δήμος Πατρέων
Κατηγορία:Ακρωτήρια της Αχαΐας
Κατηγορία:Παραλίες της Αχαΐας